《暑中访平山坦上人》
宋代·董嗣杲

遥遥殊积入山心，勇涉湖西且解襟。
当暑行松探古迹，追凉踏藓入晴林。
信知净境无三伏，犹幸悭囊有几金。
白酒青衣随所遇，此来只为此僧寻。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。